Diari Oficial de la Generalitat Valenciana


Sumari del DOGV 4487, del 25-04-2003 (2003/4412)

RESOLUCIÓ de 25 de març de 2003, del director general d'Obres Públiques, per la qual s'aprova definitivament el projecte bàsic 41-A-1627(3). Via Parc carretera nacional N-332. Tram: Guardamar del Segura-Torrevieja (Alacant).
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4487

Data del DOGV
:   25-04-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/4412


Data del document
:   25-03-2003

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Torrevieja
    * Guardamar del Segura
    * pla d'urbanisme

RESOLUCIÓ de 25 de març de 2003, del director general d'Obres Públiques, per la qual s'aprova definitivament el projecte bàsic 41-A-1627(3). Via Parc carretera nacional N-332. Tram: Guardamar del Segura-Torrevieja (Alacant). [2003/4412]
  
Per Resolució de 13 de febrer de 2001, del director general d'Obres Públiques, es va aprovar provisionalment el projecte bàsic ?41-A-1627(3). Via Parc carretera nacional N-332. Tram: Guardamar del Segura-Torrevieja (Alacant)?.
  
En el Butlletí Oficial de l'Estat número 70, de 22 de març de 2001, i en el Diari Oficial de la Generalitat Valenciana número 3971, de 2 d'abril de 2001, es van publicar els anuncis en virtut dels quals s'obria el tràmit d'informació pública als efectes del que disposa la legislació vigent.
  
La directora general de Planificació i Gestió del Medi va dictar, amb data 12 de març de 2003, la Declaració d'Impacte Ambiental del projecte de referència.
  
En virtut de les atribucions assignades pel Decret 210/2001, de 18 de desembre, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports, a la vista de l'informe emés per la Divisió de Carreteres, amb els efectes assenyalats en l'article 22 de la Llei 6/1991 de la Generalitat Valenciana, de 27 de març, de Carreteres de la Comunitat Valenciana, i de l'article 123 del Reial Decret 1098/2001, de 12 d'octubre, pel qual s'aprova el Reglament General de la Llei de Contractes de les Administracions Públiques, així com per delegació de l'Orde del conseller d'Obres Públiques, Urbanisme i Transports d'11 de gener de 2001 (DOGV núm. 3.919), resolc:
  
Primer
  
Aprovar definitivament el projecte bàsic ?41-A-1627(3). Via Parc carretera nacional N-332. Tram: Guardamar del Segura-Torrevieja-
  
Segon
  
Vist el que disposen l'article 20 i següents de la Llei 6/1991, de 27 de març, de Carreteres de la Generalitat Valenciana, raons d'interés públic aconsellen la publicació d'esta resolució d'acord amb el que disposa l'article 60 de la Llei 4/99, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Contra la present resolució, que esgota la via administrativa, podrà interposar-se amb caràcter potestatiu, recurs de reposició davant del director general d'Obres Públiques en el termini d'un mes, comptador des del dia següent de la seua publicació, en virtut del que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que els dóna la Llei 4/1999, de 13 de gener (BOE núm. 12, de 14 de gener).
  
No obstant el que disposa el paràgraf anterior, la present resolució podrà ser impugnada directament, davant del Jutjat Contenciós Administratiu de la ciutat de València, mitjançant la interposició del corresponent recurs contenciós administratiu en el termini de dos mesos, comptadors des del dia següent de la publicació d'esta o, si és procedent, de la resolució expressa del recurs potestatiu de reposició, de conformitat amb el que establix l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això, sense perjuí que es puga interposar, si és procedent, qualsevol altre recurs que es considere procedent.
  
València, 25 de març de 2003.- El director general d'Obres Públiques: Pedro Marco Segura.